Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 610

b) Szemléletformálás Az elõrehaladás mutatói: — a keletkezõ hulladékok mennyisége; — a keletkezõ hulladékok minõsége (összetétele, veszélyessége); — a szelektíven gyûjtött hulladék mennyisége, aránya; — a hasznosított hulladék mennyisége, aránya; — az ártalmatlanított hulladék mennyisége, aránya; — a kezelõ létesítmények üzembe helyezésével elért környezetterhelés-csökkenés. 3.9. Környezetbiztonság akcióprogram Helyzetértékelés A környezetbiztonsági tevékenység célja az elõre nem látható környezeti havária/katasztrófa helyzetek kezelése és lehetõség szerint megelõzése. A katasztrófák két fõ csoportja a természeti és a civilizációs okok miatt bekövetkezõ események. A természeti katasztrófák a Föld anyagés energiafolyamatai dinamikájának velejárói (árvíz, földrengés stb). Ezek az események nem elõzhetõk meg, de a folyamatot erõsítõ egyes okok mérsékelhetõk (a rendkívüli árvizek kártételeinek megelõzése érdekében pl. a területi lefolyás megfelelõ területhasznosítással szabályozható), illetve intézkedésekkel a bekövetkezõ károk kiküszöbölhetõk, vagy legalábbis csökkenthetõk (pl. az elõrejelzés, a megfigyelés és a tájékoztatás rendszerének kiépítésével, a károk megelõzését és elhárítását szolgáló felkészüléssel). A civilizációs katasztrófák sokfélesége a gazdasági tevékenységbõl származó ipari, közlekedési stb. katasztrófáktól egészen az építményomlás, tûzvész, közmûvek károsodása, járványok okozta katasztrófákig terjed. A természeti eredetû és civilizációs környezeti katasztrófák egyes esetekben összefüggenek, kiváltják és erõsítik egymást. Magyarország folyóvizeinek mintegy 96%-a az országhatáron kívülrõl érkezik, ezért a határon túli vízhasználatok, valamint az ismétlõdõ és haváriaszerû vízszennyezések alapvetõen meghatározzák a hazai folyóvizek minõségét és 2003/142. szám környezetük ökológiai állapotát (pl. Szigetköz, Dráva vízlépcsõi, Tisza). A Tiszán bekövetkezett ökológiai katasztrófa kiváltó oka is részben természeti, részben emberi eredetû volt (rendkívüli esõzés, emberi gondatlanság, a hatósági ellenõrzés gyengesége). A pusztító hatás ipari katasztrófaként lépett fel, de végsõ hatásában Magyarországon súlyos természeti katasztrófát idézett elõ. Az ipari katasztrófák környezetbiztonsági vonatkozásait áttekintve megállapítható, hogy jelenleg Magyarországon a vegyipar a legnagyobb kockázati tényezõ, de kiemelt jelentõsége van a nukleáris környezetbiztonságnak is. A közlekedés és szállítás területén a mérgezõ vagy robbanásveszélyes anyagok szállítása jelent különös veszélyt. Az Akcióprogram átfogó céljai: Az Akcióprogram intézkedései a környezeti biztonság növelését, a kockázatot okozó veszélyeztetés megelõzését, illetve a bekövetkezett katasztrófák következményeinek hatékony enyhítését biztosító feltételek megteremtését célozzák. A katasztrófák kezelésében elsõdleges a megelõzés, az elõvigyázatosság és a károkozó felelõsségének elve. Az Akcióprogram eredményessége szempontjából alapvetõen fontos a társadalmi részvétel. A fentiek alapján az átfogó célok a következõk: — a környezetbiztonság stratégiai szintre emelése; — a múltban bekövetkezett környezeti károkozások (haváriák) hatásainak elemzése; — a környezeti katasztrófahelyzetek és veszélyek azonosítása; — a környezeti kockázatok kezelése; — horizontális feladatok a környezetbiztonság területén. A Környezetbiztonság Akcióprogram specifikus és operatív célkitûzései 3.9.1. A környezetbiztonság stratégiai szintre emelése

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes